**COVID-19 – Насоки към пътниците за изпълнението на**

**Здравен протокол в гражданската авиация на**

**Агенцията за авиационна безопасност на Европейския съюз (EASA) и Европейския център за превенция и контрол на заболяванията (ECDC)**

**Общи съобщения:**

* Използвайте медицински маски за лице, съответстващи на Европейски стандарт EN 14683:2014, еквивалентен или по-висок клас международен стандарт. Осигурете правилното им използване и изхвърляне, и ги подменяйте на всеки 4 часа (освен ако инструкциите за употреба не казват друго).
* Спазвайте физическа дистанция от минимум 1,5 метра.
* Мийте редовно ръцете си в продължение на най-малко 20 секунди със сапун и вода или, когато не са налични, използвайте препарати за ръчна дезинфекция на алкохолна основа.
* Покривайте добре устата и носа си при кихане или кашляне.
* Ограничете директния контакт с хора и повърхности.
* Бъдете любезни и учтиви един към друг.

**Преди да отпътувате за летището:**

* Попълнете декларацията за здравословно състояние, предоставена Ви от авиокомпанията, извършваща Вашия превоз.
* Не предприемайте пътуване до летището, ако сте били в някоя от ситуациите, посочени в декларацията за здравословно състояние.
* Имайте предвид, че само пътуващите могат да влизат в терминалите за пристигане и заминаване на летището. Единствените други хора, които могат да влизат в терминалите са лицата, които придружават или качват пътник, който се нуждае от помощ – лице с намалена подвижност или непридружени непълнолетни.
* Прочетете материалите за здравна безопасност на авиокомпанията, извършваща Вашия превоз.
* Проверете дали имате достатъчно медицински маски за лице и дезинфекциращ гел за Вашето пътуване.
* Уверете се, че разполагате с достатъчно време за преминаване през проверките на летището.

**На летището:**

* В случай, че имате въпроси или се чувствате неспокойни, обърнете се към член от персонала на летището.
* Имайте предвид, че може да Ви бъде извършена проверка на температурата с термална камера.
* Спазвайте физическите бариери и знаци указващи изискванията за дистанциране.
* Когато е възможно, регистрирайте Вашия багаж предварително.
* Сведете до минимум използването на летищните съоръжения.
* Носете маска за лице (Европейски стандарт EN 14683: 2014, еквивалентен или по-висок международен стандарт) и имайте предвид, че ще Ви бъде отказан достъп до борда, ако не носите такава.

**В самолета:**

* Ако имате въпроси или се чувствате неспокойни (притеснени), обърнете се към кабинния екипаж.
* Проследете внимателно демонстрацията за безопасност в кабината, за да знаете какво да правите по време на Вашия полет.
* Ограничете, доколкото е възможно, използването на дюзите за подаване на въздух в самолета.